
REFERAT

privind modificarea şi aprobarea Organigramei, Statului de Funcţii și 
Regulamentului de Organizare și Funcționare pentru Direcția Poliţiei Locale Timişoara 



           Modificarea Organigramei și Statului de funcții se impun datorită dinamicii cadrului legislativ și al complexității activităților desfășurate de către structurile instituției în baza prerogativelor conferite de lege Poliției Locale.
            În vederea creșterii eficienței și performanței activităților desfășurate este necesar și oportun înființarea unei structuri funcționale care va colecta, prelucra și stoca date și informații, rezultate din activitatea tuturor compartimentelor Poliției Locale, realizând produse analitice și de sinteză, documente de planificare și informare necesare exercitării actului managerial la nivelul instituției.
            De asemenea se impune evaluarea permanentă a resurselor și vulnerabilităților ce prezintă stări de pericol pentru ordine și siguranță  publică în zona de competență precum și organizarea unor acțiuni cu caracter educativ preventiv în instituțiile de învățământ repartizate Direcţiei Poliţiei Locale Timişoara.
	Având în vedere Avizul Agenției Naționale a Funcționarilor Publici nr. 31629/2014 conexat cu nr. 30746/2014 și 27322/2014, pentru funcțiile publice din cadrul Direcției Poliției Locale Timișoara.
Având în vedere rezultatele examenului de promovare în clasă organizat în data de 29.07.2014 – proba scrisă şi 31.07.2014 – interviul, pentru functionarii publici din cadrul Directiei Politiei Locale Timisoara, încadraţi pe funcţii publice cu nivel de studii inferior, care au absolvit o formă de învăţământ superior de lungă durată, studii universitare de licenţă în specialitatea în care îşi desfăşoară activitatea sau dacă autoritatea ori instituţia publică apreciază că studiile absolvite sunt utile pentru desfăşurarea activităţii.     
În conformitate cu prevederile art.14 alin.(1), (2) din Ordinul nr. 1932/2009 – privind aprobarea Regulamentului privind organizarea şi desfăşurarea examenului de promovare în clasă a funcţionarilor publici:
,,(1) Promovarea funcţionarilor publici care au fost admişi la examenul de promovare în clasă se face prin transformarea postului pe care sunt încadraţi într-o funcţie publică de execuţie de grad profesional asistent sau, după caz, principal, din clasa corespunzătoare studiilor absolvite, cu stabilirea salariului în condiţiile prevăzute de legislaţia privind salarizarea unitară a personalului din administraţia publică.
 (2) În aplicarea prevederilor <LLNK 11999   188 11 212  68 40>art. 68 alin. (3) din Legea nr. 188/1999, republicată, cu modificările şi completările ulterioare, transformarea postului în condiţiile prevăzute la alin. (1) nu se poate face într-o funcţie publică de auditor sau de consilier juridic “;
În conformitate cu prevederile art.5 alin. 1) si 2) din Anexa nr. I – reglementări specifice functionarilor publici la Legea nr. 284/28 decembrie 2010, privind salarizarea unitara a personalului plătit din fonduri publice:
,, (1) Funcţionarii publici care absolvă studii universitare de licenţă în domeniul de activitate al autorităţii sau instituţiei publice, încadraţi pe funcţii publice cu nivel de studii inferior, se numesc, în condiţiile legii, într-o funcţie publică de execuţie cu gradul profesional de asistent din clasa corespunzătoare studiilor absolvite.
    (2) În situaţia în care salariul de bază stabilit în condiţiile alin. (1) este mai mic decât cel avut anterior promovării, funcţionarul public îşi menţine salariul de bază avut anterior promovării în clasa “;
Conform art. 63 şi art. 64 din Legea nr. 188/1999 privind Statutul funcţionarilor publici, republicată, cu modificările şi completările ulterioare, coroborat cu art.125 din H.G. nr. 611/2008 pentru aprobarea normelor privind organizarea şi dezvoltarea carierei funcţionarilor publici, cu modificările și completările ulterioare, în carieră, funcţionarul public poate promova în funcţia publică, în condiţiile legii, iar promovarea în grade profesionale nu este condiţionată de existenţa unui post vacant.
	Prin adresa nr. 25261/30.06.2014 a fost înştiinţată Agenţia Naţională a Funcţionarilor Publici că instituţia noastră organizează examen pentru promovarea în gradul profesional imediat superior deţinut de funcţionarii publici, care îndeplinesc condiţiile prevăzute de lege.
	Ținând cont de rezultatele examenului de promovare în gradul profesional imediat superior celui deținut organizat în data de 12.08.2014 proba scrisă și în perioada 14.08.2014-18.08.2014 interviul, pentru funcționarii publici din cadrul instituției.
 	Având în vedere că prin modificarea Organigramei se propune înființarea Serviciului Comunicare, Prevenire și Dispecerat și a Biroului Prevenire, Analiză și Sinteză precum și transformarea Biroului Intervenții Rapide în Compartimentul Intervenții Rapide se impune modificarea Regulamentului de Organizare și Funcționare al Direcției Poliţiei Locale Timişoara.
Menționăm că în ședința din 19.08.2014 Comisia Locală de Ordine Publică, constituită conform Legii nr. 155/2010 a poliției locale, a avizat favorabil proiectul de modificare a Regulamentului de Organizare și Funcționare al Direcției Poliției Locale Timișoara.
Luând în considerare cele de mai sus, 

PROPUNEM:

modificări ale structurii organizatorice (Organigrama), modificări în structura funcțiilor publice, respectiv transformarea unor posturi, după cum urmează:
1. Înființarea Biroului prevenire, analiză și sinteză prevăzut cu 1+5 posturi prin preluarea următoarelor posturi: 
· 3 posturi de polițist local, clasa III, grad profesional superior de la Compartimentul Consiliere Cetățeni, structură care se va desființa.
· înființarea unui post de șef  birou prevenire, analiză și sinteză (postul de șef birou Intervenții Rapide s-a redus și s-a înființat acest post).
· 2 posturi de polițist local, clasa III, grad profesional asistent de la Biroul Ordine Publică.
2. Biroul Intervenții Rapide se transformă în Compartimentul Intervenții Rapide care va fi condus nemijlocit de către șeful serviciului de ordine publică în vederea coordonării unitare a activității din domeniul ordinii și siguranței publice. În acest sens postul de șef birou Intervenții Rapide se va desființa, iar domnului Staicu Justinian Ioan – șef birou Intervenții Rapide i se vor aplica prevederile art. 99, alin(1), lit.b) din Legea nr.188/1999 – privind Statutul funcționarilor publici cu modificările și completările ulterioare.
            3. Înființarea Serviciului Comunicare, Prevenire și Dispecerat cu un post de șef serviciu prin  preluarea unui post de polițist local, clasa III, debutant de la biroul Ordine Publică și transformarea acestuia în șef serviciu care va asigura coordonarea celor trei birouri din subordine: Biroul Dispecerat și Control Acces, Biroul Comunicare, Relații cu Publicul și Registratură, Biroul prevenire, analiză și sinteză în vederea diseminării unitare și în timp util a datelor și informațiilor necesare conducerii instituției în vederea exercitării actului managerial.
            4. Biroul Ordine Publică se reduce la un număr de 1+115 posturi prin relocarea a 4 posturi la alte compartimente.
            5. Transformarea postului vacant de consilier clasa I, grad profesional superior în consilier, clasa I, grad profesional principal în cadrul Biroului Comunicare, Relații cu Publicul și Registratură, întrucât la concursul organizat pentru ocuparea acestui post (consilier, clasa I, grad profesional superior) nu s-a înscris nici un candidat. 
            6. Serviciul Financiar Contabilitate și Achiziții Publice va fi suplimentat cu un post de consilier, clasa I, gradul profesional asistent prin transformarea și mutarea unui post vacant de polițist local, clasa III, grad profesional asistent de la Biroul Ordine Publică. Această modificare este impusă de volumul și complexitatea activității desfășurate în domeniul achizițiilor publice, conform legislației specifice.
	7. Transformarea următoarelor posturi – functii publice, ca urmare a rezultatelor examenului de   promovare în clasă:
- 8 posturi de POLITIST LOCAL, clasa a III-a, gradul profesional superior în 8 posturi de POLITIST LOCAL, clasa I, gradul profesional asistent.
- 8 posturi de POLITIST LOCAL, clasa a III-a, gradul profesional principal în 8 posturi de POLITIST LOCAL, clasa I, gradul profesional asistent.
- 2 posturi de POLITIST LOCAL, clasa a III-a, gradul profesional asistent în 2 posturi de POLITIST LOCAL, clasa I, gradul profesional asistent.
	8. Transformarea următoarelor posturi – functii publice, ca urmare a rezultatelor examenului de   promovare în grad profesional:
· 4 posturi de CONSILIER, clasa I, grad profesional asistent în 4 posturi de CONSILIER, clasa I, grad profesional principal.
· 12 posturi de POLIȚIST LOCAL, clasa I, grad profesional asistent în 12 posturi de POLIȚIST LOCAL, clasa I,  grad profesional principal.
· 2 posturi de POLIȚIST LOCAL, clasa I, grad profesional principal în 2 posturi de POLIȚIST LOCAL, clasa I, grad profesional superior.
· 1 post de POLIȚIST LOCAL, clasa III, grad profesional asistent în 1 post de POLIȚIST LOCAL, clasa III, grad profesional principal. 
· 16 posturi de POLIȚIST LOCAL, clasa III, grad profesional principal în 16 posturi de POLIȚIST LOCAL, clasa III, grad profesional superior.
9. Modificarea şi aprobarea Regulamentului de Organizare și Funcționare al Direcției Poliţiei Locale Timişoara, conform anexei, parte integrantă la prezentul referat și abrogarea Hotărârii Consiliului Local al Municipiului Timișoara nr. 35/25.02.2014, pentru modificarea Regulamentului de Organizare și Funcționare al Direcției Poliției Locale Timișoara aprobat prin Hotărârea Consiliului Local nr. 441/2010.
Menționăm că modificările propuse nu impun creșterea numărului de posturi în organigrama instituției.
Precizăm că în bugetul instituției sunt prevăzute și aprobate cheltuieli de personal pentru posturile transformate, conform prevederilor legale.
Menționăm că numărul de posturi al Direcției Poliției Locale Timișoara – 344 - se încadrează în numărul maxim de posturi de 1163 stabilit pentru ordonatorul principal de credite – Primăria municipiului Timișoara, conform legislației în vigoare. 
Având în vedere aspectele prezentate, propunem aprobarea Organigramei și Statului de funcții conform anexei 1 și 2 parte integrantă la prezentul referat.

